laion/Wikipedia-Exotic huggingface dataset:
আলি আঃয়ে লৃগাং

আলি আঃয়ে লৃগাং অসমের মিছিং বা মিরি জনজাতির বসন্ত ঋতুতে পালন করা উৎসব। ফাল্গুনৰ প্ৰথম বুধবারে এই উৎসব পালন করা হয়। ইহার অপর নাম শস্য বা কঠিয়া সিঁচার আরম্ভনি উৎসব। প্রথম অবস্থায় এই উৎসব ফাল্গুন, চৈত্র ও বৈশাখ মাসের প্রথম বুধবারে পালন করা হতো, যদিও ১৯৫৫ সাল থেকে এই উৎসব ফাল্গুন মাসের প্রথম বুধবার থেকে পালিত হয়ে আসছে। মিসিং ভাষায় আলি অর্থ শস্য, আঃয়ে অর্থ ফল, লৃগাং অর্থ রোপণ করা। শস্য রোপণ করার পর পুরুয়-মহিলা, বয়স্ক, বৃদ্ধেরা সমবেত হয়ে ভোজন করে ও নানান নৃত্য পরিবেশন করনে। মিসিং লোকবিশ্বাস মতে দেবতাদের সন্তুষ্ট নাকরলে পৃথিবীতে বৃষ্টি হয়না, আর বৃষ্টি না হলে শস্য উৎপাদন হবেনা। তাই দেবতাদের নাচ-গানের মাধ্যমে প্রসন্ন করাতে হয় । উৎসবের প্রায় তিন সপ্তাহ আগের থেকে মিসিং মহিলারা আপং নামক সুরা বানানোর জন্য প্রয়োজনীয় সামগ্রী জোগাড় করতে থাকেন। মিসিং মেয়েরা হস্তশিল্পে নানান মনোহর প্রাকৃতিক চিত্র বিশিষ্ট মসাং, এগ, রি বি গাছেম, গেরঃ দুমরি বা মনর ইত্যাদি তৈরী করে নিজেদেরকে উপহার দেন। গৃহিণীরা প্রাতঃকালে উঠে উঠান, ঘর পরিষ্কার করেন ও নদী-খাল,বিল থেকে মাছ ধরেন। মিসিং মেয়ে ও মহিলারা ভাত দিয়ে পোরো আপং ও নগীন আপং নামক সুরা প্রস্তুত করেন। তারা জলে চাল সিদ্ধ করে পাতায় মুড়ে পুরাং আপিন নামক এক বিশেষ ধরনের খাবার প্রস্তুৎ করেন। ঘরের অভিভাবকের উপস্থিতিতে অন্যান্য সদস্যেরা ধানখেতে ধানের বীজ রোপণ করেন। চাঁরটি মেডেলা গাছের ডাল খেতের চারদিকে গর্ত খুঁড়ে উলম্ব অবস্থায় রাখা হয়। সাদা সুতা দিয়ে মেডেলা গাছের পাতা একত্রিত করে বেঁধে আপং ঢালা হয় ও প্রার্থনা করা হয়। এই অনুষ্ঠান প্রতিটি মিসিং পরিবারে পালন করা হয় । খেত থেকে এসে সবাই ভোজন করেন। সন্ধ্যাকালে "গুমরাগ" নৃত্যে সবাই অংশগ্রহণ করেন। এই নৃত্য গ্রামের পূর্বপ্রান্তের বাড়ি থেকে শুরু হয় এবং ধীরে ধীরে নদীর তীর পর্যন্ত করা হয়। এই নাচ প্রতিটি বাড়ির উঠোনে চক্রাকারে ঘুরে ঘুরে করা হয়। এই উৎসবের গানে মানুষের প্রেম, দুঃখ, কষ্ট, যন্ত্রণা ও প্রতিদিনের বিভিন্ন অভিজ্ঞতার কথা উঠে আসে। February 16, 2011 (২০১১-০২-১৬)। "Today is Ali Ai Ligang Festival for Misings in Assam"। Northeastblog.in। ২০১৪-০৩-০৩ তারিখে মূল থেকে আর্কাইভ করা। সংগ্রহের তারিখ ২০১৩-০৪-১০।  "Welcome to Assam Tourism Official website of Deptt. of Tourism, Assam, India"। Assamtourism.org। সংগ্রহের তারিখ ২০১৩-০৪-১০।  "Ali-ai-Ligang being celebrated in Assam"। Zeenews.india.com। ২০১১-০২-১৬। সংগ্রহের তারিখ ২০১৩-০৪-১০।  "Festivals of Mishing Tribes of Assam"। Vedanti.com। ২০১১-০১-২০। ২০১৪-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৩-০৪-১০।  "Ali-ai-Ligang being celebrated in Assam - Oneindia News"। News.oneindia.in। ২০১১-০২-১৬। সংগ্রহের তারিখ ২০১৩-০৪-১০। [স্থায়ীভাবে অকার্যকর সংযোগ] আলি-আয়ে-লৃগাের, লেখক - বিজু বরি, দৈনিক জনমভূমি, সংগ্রের সময়- ১৫ ফেব্রুৱারী ২০১২ "Ali- ai- Ligang: The Festival of the Miris"। Informationkhazana.com। ২০১২-০৫-৩০ তারিখে মূল থেকে আর্কাইভ করা। সংগ্রহের তারিখ ২০১৩-০৪-১০।  indianetzone ওয়েবসাইটে আলি আঃয়ে লৃগাং উৎসবে বর্ণনা ইউটিউবে আলি আই লৃগাং নৃত্য ইউটিউবে আলি আই লৃগাং নৃত্য প্রদর্শন
সারা খান

সারা খান হলেন একজন ভারতীয় মডেল এবং অভিনেত্রী। তিনি ২০০৭ সালের মিস মধ্য প্রদেশ খেতাব বিজয়ী। তিনি "সাপনা বাবুল কা.... বিদাই", "রাম মিলায়ে জোড়ি" এবং "জুনুন - এইসি নাফরাত তো ক্যায়সে ইশক" ধারাবাহিকে অসাধারন অভিনয়ের সুবাদে অত্যন্ত সুপরিচিত একজন ব্যক্তিত্ব। খানের প্রথম টেলিভিশন ধারাবাহিক "সাপনা বাবুল কা .... বিদাই" এ সাধনা চরিত্রে প্রথম অভিনয় করেন। এরপর ২০০৮ সালে তিনি "ক্যা আপ পান্ছবি পাস সে তেজ হ্যায়?" একজন তারকা প্রতিযোগী হিসেবে হাজির হন। সাথে ছিলেন "সাপনা বাবুল কা ... বিদাই" এর পর্দার বোন হিসেবে অভিনয় করা পারুল চৌহান। তারা দুজনই খেলায় অংশগ্রহণ করেন এবং তাদের জেতা টাকা ভারতের দাতব্য সংস্থা "হেল্প এজে" দান করেন। তিনি একজন সেলিব্রেটি অতিথি হিসেবে ২০০৮ সালের ২০ সেপ্টেম্বরে আনগাদ হাসিজা, পারুল চৌহান এবং কিনসুক মহাজনের সাথে "আমুল স্টার ভয়েজ অব ইন্ডিয়া ২" মৌসুমে হাজির হন। এছাড়াও তিনি ২০০৯ সালের আগস্টে সালমান খান কর্তৃক আমন্ত্রিত জনপ্রিয় টেলিভিশন অনুষ্ঠান "১০ কা দাম" এবং সনি টিভিতে সম্প্রচারিত একটি নাচের আপাতবাস্তব টেলিভিশন অনুষ্ঠান "ড্যান্স প্রিমিয়ার লীগ" আমন্ত্রন জানানো হয়। খান ২০১০ সালের বিগ বস ৪ মৌসুমে আলী মার্চেন্টকে বিয়ে করেন; কিন্তু ২০১১ সালে তারা মাত্র ২ মাস পরে বিবাহ বিচ্ছেদ করেন। ২০১৪এম৩-মিড সামার মিডনাইট মুম্বাই - মাধুরী চরিত্রে "What makes Bidaai so popular"। Rediff। ১৩ মে ২০০৮। সংগ্রহের তারিখ ২৭ ফেব্রুয়ারি ২০১০।  "Sara to meet Salman on 10 Ka Dum"। One India। ২৪ আগস্ট ২০০৯।  |ইউআরএল= অনুপস্থিত বা খালি (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য) Indo-Asian News Service (২৮ নভেম্বর ২০০৯)। "Sara Khan quits as host of Dance Premier League"।  |ইউআরএল= অনুপস্থিত বা খালি (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য) "The Times of India: Latest News India, World & Business News, Cricket & Sports, Bollywood"। The Times Of India। ২০১৩-১০-২৯ তারিখে মূল থেকে আর্কাইভ করা। সংগ্রহের তারিখ ২০১৪-০৫-২৭।  http://www.aninews.in/newsdetail5/story168547/sara-khan-to-debut-with-039-m3-039-in-bollywood.html "Sara Khan portrays a Gangster - Times of India"। The Times of India। সংগ্রহের তারিখ ২৭ মে ২০২১।  "Sara will play a Muslim girl Ayesha in Encounter - Times of India"। The Times of India। সংগ্রহের তারিখ ২৭ মে ২০২১।  উইকিমিডিয়া কমন্সে সারা খান সংক্রান্ত মিডিয়া রয়েছে। ইন্টারনেট মুভি ডেটাবেজে সারা খান (ইংরেজি) বলিউড হাঙ্গামায় সারা খান ইন্সটাগ্রামে সারা খান ফেসবুকে সারা খান টেমপ্লেট:BBHM
চাঁদের মত বউ

চাঁদের মত বউ ২০০৯ সালে মুক্তিপ্রাপ্ত একটি বাংলাদেশী বাংলা নাট্য চলচ্চিত্র। চলচ্চিত্রটি পরিচালনা করেছেন মোহাম্মদ হোসেন এবং প্রধান ভুমিকায় অভিনয় করেছেন রিয়াজ, শাবনুর ও নিপুন। এছাড়াও কয়েকটি বিশেষ চরিত্রে অভিনয় করেছেন এটিএম শামসুজ্জামান, ডলি জহুর ও মিশা সওদাগর। রিয়াজ - সাগর চৌধুরী শাবনুর - ঝরনা নিপুন - প্রিয়া ডলি জহুর - সাগর'র মা এটিএম শামসুজ্জামান - ঝরনা'র বাবা মিশা সওদাগর - প্রিয়া'র বাবা কাবিলা - ঝরনা'র ভাই জামিলুর রহমান শাখা - সাগর'র অফিসের স্টাফ সিরাজ হায়দার - আবু সায়ীদ খান - চাঁদের মত বউ চলচ্চিত্রটি ২০০৯ সালে ঘোষিত জাতীয় চলচ্চিত্র পুরস্কার-এ সেরা পার্শ্বচরিত্রে অভিনেত্রী পুরস্কারসহ মোট দুটি পুরস্কার লাভ করে। সেরা পার্শ্বচরিত্রে অভিনেত্রী: নিপুন সেরা সংলাপ রচয়িতা: মুজতবা সউদ চাঁদের মত বউ চলচ্চিত্রটির সঙ্গীত পরিচালনা করেছেন আহমেদ ইমতিয়াজ বুলবুল, আলম খান ও আলী আকরাম শুভ। ছবিতে মোট ছয়টি গান রয়েছে। "দৈনিক জনকন্ঠে প্রকাশিত ২০০৯ সালের পুরস্কারপ্রাপ্তদের তালিকা"। ২০১৪-০১-০৭ তারিখে মূল থেকে আর্কাইভ করা। সংগ্রহের তারিখ ২০১৪-০৫-২৭।  http://www.banglanews24.com/beta/printpage/page/262033.html[স্থায়ীভাবে অকার্যকর সংযোগ] জাতীয় চলচ্চিত্র পুরস্কার ২০০৯ http://www.banglanews24.com/beta/printpage/page/262594.html[স্থায়ীভাবে অকার্যকর সংযোগ] জমকালো আয়োজনে জাতীয় চলচ্চিত্র পুরস্কার প্রদান ইন্টারনেট মুভি ডেটাবেজে চাঁদের মত বউ (ইংরেজি) - এ
রিভারসাইড গ্রাউন্ড

রিভারসাইড গ্রাউন্ড ইংল্যান্ডের ডারহ্যাম কাউন্টির চেস্টার-লি-স্ট্রিটে অবস্থিত একটি ক্রিকেট মাঠ। প্রচারসত্ত্বজনিত কারণে আনুষ্ঠানিকভাবে এ মাঠটি এমিরাটস ডারহ্যাম আন্তর্জাতিক ক্রিকেট মাঠ নামে পরিচিতি পাচ্ছে। ডারহ্যাম কাউন্টি ক্রিকেট ক্লাবের অনুশীলনী মাঠ হিসেবে ব্যবহৃত হয়। এছাড়াও এখানে বেশকিছুসংখ্যক সফরকারী দলের বিপক্ষে ইংল্যান্ড ক্রিকেট দলের মধ্যকার আন্তর্জাতিক ক্রিকেট খেলার আয়োজন করা হয়। মাঠের উত্তর-পূর্ব প্রান্তে লামলে প্রাসাদ অবস্থিত। আন্তর্জাতিক পর্যায়ের ক্রিকেটে দর্শক ধারণের উপযোগী করে অস্থায়ীভিত্তিতে মাঠের উত্তর-পূর্ব প্রান্তে আসন সংখ্যা বৃদ্ধি করা হয়। স্থায়ী ও অস্থায়ীভাবে মাঠের পূর্ণাঙ্গ দর্শক ধারণ সক্ষমতা হচ্ছে ১৭,০০০। ১৯৯১ সালে ডারহ্যাম ক্লাবের আবেদনের প্রেক্ষিতে প্রথম-শ্রেণীর ক্রিকেটে অংশগ্রহণের শর্ত হিসেবে টেস্ট খেলার উপযোগী করে স্টেডিয়াম নির্মাণের কথা বলা হয়। ১৯৯০ সাল থেকেই এ মাঠ নির্মাণের প্রস্তুতি নেয়া হয় যা অদ্যাবধি বিভিন্ন ধাঁপে অগ্রসর হচ্ছে। ১৯৯৩ সালে মাঠের বহিরাবরণ ও খেলার আচ্ছাদন তৈরি শুরু করা হয়। কাউন্টি চ্যাম্পিয়নশীপের প্রথম তিন মৌসুমে ক্লাবটি কাউন্টির বিভিন্ন স্থানে খেলতে থাকে। ১৯৯৫ মৌসুমে এ মাঠটিতে ক্রিকেট খেলার উপযোগী করা হয়। ১৮ মে, ১৯৯৫ তারিখে ডারহ্যাম বনাম ওয়ারউইকশায়ারের মধ্যে প্রথম খেলার উদ্বোধন করা হয়। ১৯৯৬ সালে রাণী দ্বিতীয় এলিজাবেথ ক্লাবের ডন রবসন প্যাভিলিয়ন উদ্বোধন করেন। "Riverside Ground"। Cricinfo। সংগ্রহের তারিখ ১৬ আগস্ট ২০১৩।  "Will staging an Ashes Test help Durham join cricket's elite?"। ৮ আগস্ট ২০১৩। সংগ্রহের তারিখ ১৮ আগস্ট ২০১৩।  ইংল্যান্ড ক্রিকেট দল টেস্ট ক্রিকেট মাঠের তালিকা ২০১৪ শ্রীলঙ্কা ক্রিকেট দলের ইংল্যান্ড সফর একদিনের আন্তর্জাতিক ক্রিকেট মাঠের তালিকা Durham CCC ওয়েব্যাক মেশিনে আর্কাইভকৃত ১৫ মে ২০১৭ তারিখে Riverside Ground on Cricinfo Riverside Ground on ECB
শ্রীনগর (দ্ব্যর্থতা নিরসন)

শ্রীনগর, জম্মু ও কাশ্মীর- ভারতের জম্মু ও কাশ্মীর কেন্দ্রশাসিত অঞ্চলের রাজধানী। শ্রীনগর উপজেলা- বাংলাদেশের মুন্সীগঞ্জ জেলার একটি উপজেলা। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
মন্তরসো ভিচেন্তিনো

মন্তরসো ভিচেন্তিনো (ইতালীয়: Montorso Vicentino, ভেনেতীয়: Montorso) ইতালির ভেনেতো অঞ্চলের ভিচেন্সা প্রদেশের একটি কমুনে। এই কমুনের জনসংখ্যা প্রায় ৩,২২৭ জন। কিয়াম্পো উপত্যকার কেন্দ্রে, ষাটের দশক থেকে এই এলাকায় অর্থনৈতিক বিবর্তন শুরু হয়। ত্রয়োদশী শতাব্দীতে এর নাম ছিল মন্তুরসিউম (ইংরেজিতে : Montursium)এবং চতুর্দশ শতাব্দীতে ছিল মন্তুরসিও (ইংরেজিতে : Montursio) । সম্ভবত রোমান নাম উরসিও বা উরসো থেকে এটি আসে। একাদশ শতাব্দীতে মন্তরসো গঠিত হয়। পাহাড় ফ্রাত্তা-এর পাশের দুর্গে। শহরটি ১২৬৬ সালে পাদোভানদের কাছে হস্তান্তর হয়, যারা দুর্গটি পুনঃগঠন করে। যা ১৩১১ সালে স্কালিয়েরিরা ধ্বংস করে ফেলে। এর পর এটি ভিচেন্সার অংশে চলে যায়। কিয়েজা দি সান বিয়াজো কিয়েসেত্তা দি সান মারচেল্লো তররে মেদিয়েভালে ভিল্লা দা পরতো বারবারান ভিল্লা ভিসেন্তিন-সাক্কিয়েরো ISTAT - Bilancio demografico al 28/02/2007[স্থায়ীভাবে অকার্যকর সংযোগ] (গুগল মানচিত্র)
আলজেরিয়া জাতীয় ফুটবল দল

আলজেরিয়া জাতীয় ফুটবল দল (আরবি: منتخب الجزائر لكرة القدم) হচ্ছে আন্তর্জাতিক ফুটবলে আলজেরিয়ার প্রতিনিধিত্বকারী পুরুষদের জাতীয় দল, যার সকল কার্যক্রম আলজেরিয়ার ফুটবলের সর্বোচ্চ নিয়ন্ত্রক সংস্থা আলজেরীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৩ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৬৩ সালের ৬ই জানুয়ারি তারিখে, আলজেরিয়া প্রথমবারের মতো আন্তর্জাতিক খেলায় অংশগ্রহণ করেছে; আলজেরিয়ার আলজিয়ার্সে অনুষ্ঠিত উক্ত ম্যাচে আলজেরিয়া বুলগেরিয়াকে ২–১ গোলের ব্যবধানে পরাজিত করেছে। আলজেরিয়া হচ্ছে আফ্রিকা কাপ অফ নেশন্সের বর্তমান চ্যাম্পিয়ন, যারা ২০১৯ সালে সেনেগালকে ১–০ গোলের ব্যবধানে পরাজিত করেছে। আল খাদ্রা নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় আলজেরিয়ার রাজধানী আলজিয়ার্সে অবস্থিত। বর্তমানে এই দলের ম্যানেজারের দায়িত্ব পালন করছেন দিয়ামেল বেলমাদি এবং অধিনায়কের দায়িত্ব পালন করছেন ম্যানচেস্টার সিটির মধ্যমাঠের খেলোয়াড় রিয়াদ মাহরিজ। আলজেরিয়া এপর্যন্ত ৪ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০১৪ ফিফা বিশ্বকাপের ১৬ দলের পর্বে পৌঁছানো, যেখানে তারা অতিরিক্ত সময়ে জার্মানির কাছে ২–১ গোলের ব্যবধানে পরাজিত হয়েছে। অন্যদিকে, আফ্রিকা কাপ অফ নেশন্সেও আলজেরিয়া অন্যতম সফল দল, যেখানে তারা ২টি (১৯৯০ এবং ২০১৯) শিরোপা জয়লাভ করেছে। লাখদার বেল্লুনি, বিল্লাল দাজিরি, আব্দুল হাফিজ তাসফাউত, ইসলাম স্লিমানি এবং হিল্লাল সুদানির মতো খেলোয়াড়গণ আলজেরিয়ার জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০১৪ সালের অক্টোবর মাসে প্রকাশিত র‌্যাঙ্কিংয়ে আলজেরিয়া তাদের ইতিহাসে সর্বোচ্চ অবস্থান (১৫তম) অর্জন করে এবং ২০০৮ সালের জুন মাসে প্রকাশিত র‌্যাঙ্কিংয়ে তারা ১০৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে আলজেরিয়ার সর্বোচ্চ অবস্থান হচ্ছে ৮ম (যা তারা ১৯৮১ সালে অর্জন করেছিল) এবং সর্বনিম্ন অবস্থান হচ্ছে ৮৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "16 November 2014"। সংগ্রহের তারিখ ১৯ অক্টোবর ২০১৯। [স্থায়ীভাবে অকার্যকর সংযোগ] "1982 FIFA World Cup™ - News - Algeria turn Gijon green - FIFA.com"। www.fifa.com। ১৯ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১৯।  "23 June 2014"। সংগ্রহের তারিখ ১৯ অক্টোবর ২০১৯।  "Officiel : Belmadi nouveau selectionneur"। www.dzfoot.com। সংগ্রহের তারিখ ১৯ অক্টোবর ২০১৯।  "Algeria - Record International Players"। www.rsssf.com। সংগ্রহের তারিখ ১৯ অক্টোবর ২০১৯।  "Algeria - Record Internationally Players"। www.rsssf.com। সংগ্রহের তারিখ ১৯ অক্টোবর ২০১৯।  "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) দাপ্তরিক ওয়েবসাইট (আরবি) (ফরাসি) ফিফা-এ আলজেরিয়া জাতীয় ফুটবল দল ওয়েব্যাক মেশিনে আর্কাইভকৃত ১৫ ডিসেম্বর ২০১৮ তারিখে (ইংরেজি) ক্যাফ-এ আলজেরিয়া জাতীয় ফুটবল দল (ইংরেজি)
কঙ্কালেশ্বরী কালীমন্দির, বর্ধমান

কঙ্কালেশ্বরী কালীমন্দির পশ্চিমবঙ্গের পূর্ব বর্ধমান জেলার বর্ধমান শহরের নিকটে কাঞ্চননগর নামক স্থানে অবস্থিত একটি বিখ্যাত নবরত্ন কালী মন্দির। এই মন্দির দুহাজার বছরের চেয়েও পুরনো। ১৯১৩ খ্রিষ্টাব্দে (১৩২০ বঙ্গাব্দ) দামোদর নদের বন্যার সময় বর্ধমান শহরের পশ্চিমে নদীগর্ভ থেকে এই কালী মূর্তি পাওয়া যায়। মূর্তিটির বয়স আজ পর্যন্ত নির্ণয় করা হয়নি। মূর্তিটি আসলে তিন ফুট চওড়া ও পাঁচ ফুট লম্বা একটি অখণ্ড পাথর খোদিত বিগ্রহ বিশেষ। দুই দিকে চারটি করে, মোট আটটি হাত আছে। মূর্তিটি পাথরে খোদিত এবং মানব কঙ্কালের মতো দেখতে। বিগ্রহটি অষ্টভূজা, গলায় নরমুন্ডমালা, পদতলে শিব ও তার দুইপাশে দুইজন সহচরীর মূর্তি অবস্থিত। আটটি হাতে নরমুণ্ড, শঙ্খ, চক্র, ধনু, খড়্গ, পাশ ইত্যাদি রয়েছে। প্রতিমার দেহের শিরা উপশিরার নিখুঁত ভাস্কর্য বর্তমান। সংবাদদাতা, নিজস্ব। "দীপাবলির আগে সেজে উঠছে বর্ধমানের কঙ্কালেশ্বরী কালীমন্দিরকে ঘিরে গড়ে ওঠা পর্যটন কেন্দ্র"। www.anandabazar.com। সংগ্রহের তারিখ ২০২১-০৮-১৪।  "stories and myths behind kankaleshwari kali of kanchannagar, east midnapur– News18 Bangla"। News18 Bengali। সংগ্রহের তারিখ ২০২১-০৮-১৪।  তিন তীর্থে, শিবশঙ্কর ভারতী, সাহিত্যম্‌, ১৮বি, শ্যামাচরণ দে স্ট্রিট, কলকাতা-৭৩, প্রথম প্রকাশ- ১৮ই জানুয়ারী, ২০০১ উইকিমিডিয়া কমন্সে কঙ্কালেশ্বরী কালীমন্দির, বর্ধমান সংক্রান্ত মিডিয়া রয়েছে।
দুর্লভা কালীমন্দির, বর্ধমান

দুর্লভা কালীমন্দির পশ্চিমবঙ্গের বর্ধমান জেলার বর্ধমান শহরের পশ্চিমে লাখুড্ডিপাড়া নামক স্থানে অবস্থিত একটি কালী মন্দির। কথিত আছে, গোকুলানন্দ নামক এক সাধক দুর্লভা কালীমন্দির প্রতিষ্ঠা করেছিলন। এই মন্দিরে অষ্টধাতু নির্মিত কমলাত্নিকা বিগ্রহের মাথায় ছোট একটি গর্তে দুর্লভা কালী নামে খ্যাত কালী বিগ্রহের অবস্থান। পাথরে তৈরী এই বিগ্রহের উচ্চতা আনুমানিক ৮-৯ ইঞ্চি। পূজোর সময় এই গর্ত থেকে কালী মূর্তিকে বের করে এনে পূজো করা হয়। তিন তীর্থে, শিবশঙ্কর ভারতী, সাহিত্যম্‌, ১৮বি, শ্যামাচরণ দে স্ট্রিট, কলকাতা-৭৩, প্রথম প্রকাশ- ১৮ই জানুয়ারী, ২০০১
তারাক্ষ্যা কালীমন্দির, সুশুনিয়া

তারাক্ষ্যা কালীমন্দির পশ্চিমবঙ্গের পূর্ব বর্ধমান জেলার মন্তেশ্বর ব্লকের নিকটে সুশুনিয়া বা তারাশুশুনা নামক গ্রামে অবস্থিত একটি প্রাচীন কালী মন্দির। বাঘাসন পঞ্চায়েতের সুশুনিয়া বা তারাশুশুনা গ্রামের প্রায় চারশো বছর ধরে তারাক্ষ্যা মাতার পুজোর চল গ্রামে। প্রথমে মাটির মন্দিরেই দেবীর আরাধনা হত। পরে কংক্রিটের মন্দির তৈরি করা হয়। এলাকার জমিদার দেবেন্দ্রনাথ চট্টোপাধ্যায়ের আমলে পুজোর রমরমা শুরু হয়। বর্ধমানের রাজা তেজচন্দ্রের আমলে পুজোর জন্য ২৫২ বিঘা জমি দেওয়া হয়েছিল। তবে এখন সে জমি নেই। মন্দিরের ভিতর রয়েছে পঞ্চমুণ্ডির আসন। জনশ্রুতি, ওই আসনে বসেই তারা নামে এক সাধক প্রথম দেবীর পুজো শুরু করেছিলেন। বাসিন্দারা জানান, সারা বছর গ্রামের মুখোপাধ্যায় ও চট্টোপাধ্যায় পরিবারের তত্ত্বাবধানে দেবীর পুজো হয়। জৈষ্ঠ্য মাসের চম্পক চতুর্দশীতে হয় মহাপুজো। সুশুনিয়া গ্রামে অবস্থিত তারাক্ষ্যা দীঘি থেকে প্রাপ্ত কালী মূর্তি তারাক্ষ্যা কালী নামে খ্যাত। কালো রঙের চতুর্ভূজা ত্রিনয়না মূর্তিটি কষ্টিপাথরের তৈরী। পদ্মের ওপর অধিষ্ঠিত হয়ে দেবীমূর্তি শিবকে আলিঙ্গনরত অবস্থায় বামহাত দিয়ে শিবকে স্তন্যপান করাচ্ছেন। মূর্তির উর্দ্ধাংশ নিরাবরণ ও নিম্নাংশে লাল পট্টবস্ত্র রয়েছে। দেবীর ডানদিকে নিচের হাতে গদা ধরা রয়েছে। দুইপাশে জয়া বিজয়ার মূর্তি বর্তমান। পূজার আগের দিন হয় দেবীর অধিবাস। প্রতি বছর অধিবাসের সন্ধ্যায় পূজায় হাজির থাকতে হয় স্থানীয় হোসেনপুর গ্রামের ভট্টাচার্য পরিবারের সদস্যদের। ওই পরিবারের এক সদস্য এক সময়ে বর্ধমানের রাজপরিবারের সভাপণ্ডিত ছিলেন। মূলমন্দিরের খানিক দূরে রয়েছে একটি জলাশয়। তারিক্ষা দিঘি নামেই পরিচিত সেটি। রেওয়াজ মেনে পুজোর দিন ওই দিঘির পাড়ে এক মন্দিরে আনা হয় দেবীকে। সারাদিন চলে পূজা। পরে দেবী ফিরে আসেন মূল মন্দিরে। পূজোর দ্বিতীয় দিন দেবীকে চতূর্দোলায় চাপিয়ে ঘোরানো হয় গোটা গ্রাম। গ্রামবাসীরা বাড়ির সামনে তৈরি করে বেদি। শুধু তারাশুশুনা গ্রাম নয়, প্রতিবার নিয়ম করে পাশাপাশি সিংহলি, হাটগাছা, বাঘাসন, কালুই, কুলি, ঘোড়াডাঙ্গা, হোসেনপুর, নাড়াগোয়ালিয়া গ্রামের কুমার সম্প্রদায়ের বিশেষ পুজো আসে। তিন তীর্থে, শিবশঙ্কর ভারতী, সাহিত্যম্‌, ১৮বি, শ্যামাচরণ দে স্ট্রিট, কলকাতা-৭৩, প্রথম প্রকাশ- ১৮ই জানুয়ারী, ২০০১
আমেরিকা (দ্ব্যর্থতা নিরসন)

আমেরিকা দ্বারা নিম্নের যেকোন একটি বোঝায়: মার্কিন যুক্তরাষ্ট্র - আমেরিকা মহাদেশ অঞ্চলের সবচেয়ে প্রভাবশালী রাষ্ট্র। আমেরিকা অঞ্চল - ৬ মহাদেশ মডেল অনুসারে উত্তর আমেরিকা এবং দক্ষিণ আমেরিকা মহাদেশ নিয়ে গঠিত সুবৃহৎ অঞ্চল। উত্তর আমেরিকা, ৭ মহাদেশ মডেলের এক মহাদেশ। দক্ষিণ আমেরিকা, ৭ মহাদেশ মডেলের এক মহাদেশ। নেদারল্যান্ডস আমেরিকা, নেদারল্যান্ডস আমেরিকা, লিমবার্গ আমেরিকা, স্যাক্সনি এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
মন বসে না পড়ার টেবিলে

মন বসে না পড়ার টেবিলে ২০০৯ সালে মুক্তিপ্রাপ্ত একটি বাংলাদেশী বাংলা রোমান্টিক কমেডি চলচ্চিত্র। চলচ্চিত্রটি পরিচালনা করেছেন আব্দুল মান্নান এবং ছবির প্রধান ভুমিকায় অভিনয় করেছেন রিয়াজ ও শাবনুর। এছাড়াও কয়েকটি বিশেষ চরিত্রে অভিনয় করেছেন এটিএম শামসুজ্জামান, সাদেক বাচ্চু ও দুলারী। রিয়াজ - বাদল শাবনুর - বৃষ্টি এটিএম শামসুজ্জামান সাদেক বাচ্চু দুলারী প্রবীর মিত্র- সাগর'র বাবা রেহানা জলি - সাগর'র মা নাসরিন ইলিয়াস কোবরা শিবা শানু নিপুণ মিশা সওদাগর মন বসে না পড়ার টেবিলে কমেডি ধাঁচের এই চলচ্চিত্রটি ২০০৯ সালে ঘোষিত জাতীয় চলচ্চিত্র পুরস্কার-এ সেরা কৌতুক অভিনেতা পুরস্কার পুরস্কার নাভ করে। সেরা কৌতুক অভিনেতা: এটিএম শামসুজ্জামান মন বসে না পড়ার টেবিলে চলচ্চিত্রটির সঙ্গীত পরিচালনা করেছেন দেবেন্দ্রনাথ চট্টপাধ্যায়। ছবিতে মোট ছয়টি গান রয়েছে। "দৈনিক জনকন্ঠে প্রকাশিত ২০০৯ সালের পুরস্কারপ্রাপ্তদের তালিকা"। ২০১৪-০১-০৭ তারিখে মূল থেকে আর্কাইভ করা। সংগ্রহের তারিখ ২০১৪-০৫-২৮।  http://www.banglanews24.com/beta/printpage/page/262033.html[স্থায়ীভাবে অকার্যকর সংযোগ] জাতীয় চলচ্চিত্র পুরস্কার ২০০৯ http://www.banglanews24.com/beta/printpage/page/262594.html[স্থায়ীভাবে অকার্যকর সংযোগ] জমকালো আয়োজনে জাতীয় চলচ্চিত্র পুরস্কার প্রদান ইন্টারনেট মুভি ডেটাবেজে মন বসে না পড়ার টেবিলে (ইংরেজি) - এ
খুলাফায়ে রাশেদীন

খুলাফায়ে রাশেদীন (আরবি: الخلفاء الراشدون, প্রতিবর্ণীকৃত: আল-খুলাফাʾ আল-রাশিদুন, অনুবাদ 'সঠিকভাবে পথনির্দেশপ্রাপ্ত খলিফা'), বা সাধারণভাবে রাশেদীন বা রাশিদুন, বলতে ইসলামের প্রথম চারজন খলিফাকে বোঝায়। তাদের খিলাফতকে রাশিদুন খিলাফত বলা হয়। চারজন খলিফা হলেন – আবু বকর (৬৩২–৬৩৪ খ্রিস্টাব্দ), উমর ইবনুল খাত্তাব (৬৩৪–৬৪৪ খ্রিষ্টাব্দ), উসমান ইবন আফফান (৬৪৪–৬৫৬ খ্রিস্টাব্দ) ও আলী ইবন আবী তালিব (৬৫৬–৬৬১ খ্রিস্টাব্দ)। এছাড়াও হাসান ইবনে আলীকেও (৬৬১ খ্রিস্টাব্দ) মাঝেমধ্যে খুলাফায়ে রাশেদীনদের অন্তর্ভুক্ত করা হয়। তারা সকলেই মুহাম্মাদের সহচর ও আত্মীয় ছিলেন এবং তার মৃত্যুর পর ইসলামের নেতৃত্ব দেন। খুলাফায় রাশেদিন নামক এই ধারণাটির উৎপত্তি ঘটে আব্বাসীয় খিলাফতের সময়কালে। মুহাম্মদের একটি হাদিস হতে শব্দটি নেওয়া হয়েছে। হাদিসটি নিম্নরূপ, তোমরা আমার ও আমার ন্যায়নিষ্ঠ খলিফাদের (খুলাফায়ে রাশেদিনদের) দৃষ্টান্ত শক্ত করে ধরো। রাশিদুন খলিফারা সিরিয়া (৬৩৭), আর্মেনিয়া (৬৩৯), মিশর (৬৩৯) ও সাইপ্রাস (৬৫৪) ছাড়াও সমগ্র পারস্য জয় করে আরব ছাড়িয়ে ইসলামকে ব্যাপকভাবে বিস্তৃত করেছিলেন। উল্লেখ্য, এই সময়রেখাতে সালের শুরু থেকে খলিফাদের শাসনামল দেখানো হয়েছে, কিন্তু খলিফাদের শাসনামল সেই সালের শুরু থেকে নাও হতে পারে এবং মাঝে বা শেষের দিকেও হতে পারে। "Abu Bakr"। Encyclopedia of Islam (ইংরেজি ভাষায়) (2nd সংস্করণ)। His father was Abu Quhafa ..., and he is therefore sometimes known as Ibn Abi Quhafa. ... The names ‘Abd Allah and ‘Atiq ('freed slave') are attributed to him as well as Abu Bakr, but the relation of these names to one another and their original significance is not clear. ... He was later known as al-Siddiq, the truthful, the upright, or the one who counts true  Ibn Kathir, "al-Bidayah wa al-Nihayah", part 7. (ইংরেজি ভাষায়) The Early Islamic Conquests, Fred Donner, Princeton 1981 (ইংরেজি ভাষায়) Biographies of the Prophet's companions and their successors, Ṭabarī, translated by Ella Landau-Tasseron, pp. 37–40, Vol:XXXIX (ইংরেজি ভাষায়) Abu Dawud, Kitaab us-Sunnah, Chapter on the Khulafaa, Hadith no. 4647 فريد, أحمد। "من أعلام السلف – ج 1"। IslamKotob – Google Books-এর মাধ্যমে।  আবু দাউদ হাসান ৬ মাস যাবৎ খলিফা ছিলেন এবং মুহাম্মাদ ভবিষ্যদ্বাণী করেছিলেন যে, “আমার পর আমার উম্মাহর মাঝে খিলাফত ৩০ বছর স্থায়ী হবে। এরপর রাজতন্ত্র চালু হবে।” হাসান ইবনে আলীর ৬ মাসের খিলাফতকাল যুক্ত করলে মুহাম্মাদের ভাবোক্ত ৩০ বছর পূর্ণ হয়। উইকিমিডিয়া কমন্সে খুলাফায়ে রাশেদীন সম্পর্কিত মিডিয়া দেখুন।
বাজাও বিয়ের বাজনা

বাজাও বিয়ের বাজনা ২০১০ সালে মুক্তিপ্রাপ্ত একটি বাংলাদেশী বাংলা প্রণয়ধর্মী হাস্যরসাত্মক চলচ্চিত্র। চলচ্চিত্রটি পরিচালনা করেছেন মোহাম্মদ হোসেন জেমী। এবং ছবির প্রধান দুটি চরিত্রে অভিনয় করেছেন রিয়াজ ও অপু বিশ্বাস। এছাড়াও কয়েকটি গুরুত্বপূর্ণ চরিত্রে অভিনয় করেছেন ওয়াসিম, নুতন, জনা, কায়েস আরজু, আন্না, কমল এবং নবাগত খোল অভিনেতা রাজ ইব্রাহিম। এটি রিয়াজ-অপু বিশ্বাস অভিনীত দ্বিতীয় চলচ্চিত্র। প্রথমটি দেবাশীষ বিশ্বাস পরিচালিত শুভ বিবাহ। রিয়াজ - রাজীব কবির অপু বিশ্বাস - দীপিকা জনা - পিউলী কায়েস আরজু - আবির আন্না - সুপ্তি কমল - সৌমিক ওয়াসিম - দীপিকা'র বাবা নূতন - রাজীব'র মা রাজ ইব্রাহিম - রাজ আফজাল শরীফ - ময়েজউদ্দিন চাকলাদার রতন খান - দফাদার সি বি জামান - বাজাও বিয়ের বাজনা চলচ্চিত্রটির সঙ্গীত পরিচালনা করেছেন আহমেদ ইমতিয়াজ বুলবুল, আহমেদ কিসলু এবং ইমন সাহা। http://www.kalerkantho.com/print_edition/print_news.php?pub_no=34&cat_id=1&menu_id=54&news_type_id=1&index=0[স্থায়ীভাবে অকার্যকর সংযোগ] মাসজুড়ে অপু বিশ্বাস আজ আনন্দ (৬ জানুয়ারি ২০১০)। "রিয়াজ-অপুর বাজাও বিয়ের বাজনা"। দৈনিক ডেসটিনি। ঢাকা, বাংলাদেশ। ১৭ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১২।  http://www.dainikdestiny.com/index.php?view=details&type=main&cat_id=1&menu_id=6&pub_no=51&news_type_id=1&index=1&archiev=yes&arch_date=06-01-2010 ওয়েব্যাক মেশিনে আর্কাইভকৃত ১৭ ফেব্রুয়ারি ২০২১ তারিখে রিয়াজ-অপুর বাজাও বিয়ের বাজনা ইন্টারনেট মুভি ডেটাবেজে বাজাও বিয়ের বাজনা (ইংরেজি)
বাকড়ী বহুমুখী মাধ্যমিক বিদ্যালয়

বাকড়ী বহুমুখী মাধ্যমিক বিদ্যালয় যশোর জেলার বাঘেরপাড়া উপজেলার এগারোখান অঞ্চলের বাকড়ী গ্রামে অবস্থিত। বিদ্যালয়টি ১৯৩৫ সালে প্রতিষ্ঠিত। ১৯৩৫ সালে নব প্রতিষ্ঠিত এই বিদ্যালয়কে উচ্চ ইংরেজি বিদ্যালয়ে উন্নীত করার উদ্দেশ্যে বাকড়ী গ্রামের মোহন লাল বিশ্বাস জমি দান করেন। ১৯৪৫-১৯৪৬ সালে যথাক্রমে ৯ম ও ১০ম শ্রেণী খোলা হয়। ১৯৪৭ সালে বাকড়ী বহুমুখী মাধ্যমিক বিদ্যালয় মঞ্জুরি লাভ করে এবং ঐ সালে প্রথম ব্যাচ পরীক্ষা দেয়। বিদ্যালয় প্রাঙ্গণের আকর্ষণীয় এবং সব থেকে পুরোনো হচ্ছে দুটি বটগাছ। এছাড়া একটি মনোরম পুকুরও বিদ্যালয় প্রাঙ্গণে বিদ্যমান। এর দক্ষিণ দিক রয়েছে একটি স্থায়ী মার্কেট। সপ্তাহে দুদিন এইখানে হাট বসে। দক্ষিণ-পূর্ব কোণে রয়েছে মন্দির এবং তার নিকটেই বিপ্লবী নেতা এবং বিদ্যালয়ের প্রাক্তন শিক্ষক কমরেড অমল সেনের সমাধিস্থল এবং নির্মাণাধীন অমল সেন স্মৃতি কমপ্লেক্স। বিদ্যালয়ের বর্তমানে ছয়টি ভবন রয়েছে। এর মধ্যে একটি দোতলা, একটি একতলা এবং বাকিগুলো টিনের ছাউনি। দোতলা ভবনটি মূল একাডেমী ভবন হিসেবে ব্যবহৃত হয়। একতলা ভবনটি বিজ্ঞান ভবন এবং উত্তর দিকের টিনের ঘরটি কারিগরি বিভাগ ব্যবহার করে। বিদ্যালয়ে কম্পিউটার শিক্ষার জন্য একটি উন্নতমানের কম্পিউটার ল্যাব রয়েছে। বিদ্যালয়ে প্রতিবছর নিয়মিত ভাবে ক্রিকেট এবং ফুটবল টুর্নামেন্ট আয়োজন করা হয়ে থাকে। এছাড়া স্বাধীনতা দিবস উপলক্ষে বিদ্যালয় প্রাঙ্গণে অ্যাথলেটিক্সের প্রতিযোগিতা অনুষ্ঠিত হয়। বিদ্যালয়ের ক্রিকেট, ফুটবল এবং ভলিবল টিম বিভিন্ন আন্তঃবিদ্যালয় টুর্নামেন্টে ক্রীড়া নৈপুণ্যের পরিচয় দিয়েছে। এছাড়া কিছু অ্যাথলেট বিভাগীয় পর্যায়ে প্রতিযোগিতা করার গৌরব অর্জন করেছে। বাকড়ী বহুমুখী মাধ্যমিক বিদ্যালয় এতোদঞ্চলের সাংস্কৃতিক কর্মকাণ্ডের অন্যতম পীঠস্থান। স্বাধীনতা দিবসে প্রতিযোগিতামূলক সাংস্কৃতিক অনুষ্ঠান ছাড়াও বছরের বিভিন্ন সময়ে নানান অনুষ্ঠান বিদ্যালয়ের পক্ষ থেকে আয়োজন করা হয়ে থাকে। "বাঘারপাড়া উপজেলা - বাংলাপিডিয়া"। bn.banglapedia.org। সংগ্রহের তারিখ ২০২১-০১-২৪।  EDF। "প্রাক্তন ছাত্র-ছাত্রীদের পক্ষ থেকে "বাবু গোকুলচন্দ্র বিশ্বাস" কে সম্মাননা প্রদান । – এগারোখান ডেভেলপমেন্ট ফোরাম ( ই ডি এফ )" (ইংরেজি ভাষায়)। ২০২১-০১-১৭ তারিখে মূল থেকে আর্কাইভ করা। সংগ্রহের তারিখ ২০২১-০১-২৪।